Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-138/22

Дана: 12.12.2022. године

На основу члана 39. Закона о локалној самоуправи („Службени гласник Републике Српске“, број 97/16, 36/19 и 61/21), члана 62. и 68. Закона о задуживању, дугу и гаранцијама („Службени гласник Репблике Српске“, број 71/12, 52/14, 114/17, 131/20, 28/21 и 90/21) и члана 37. Статута општине Хан Пијесак („Службени гласник општине Хан Пијесак“, број 10/17), Скупштина општине Хан Пијесак, сједници одржаној дана 12.12.2022. године доноси

О Д Л У К У

о давању сагласности на издавање гаранције за кредитно задужење путем

финансијског лизинга ЈКП „Краљева Гора“ д.о.о. Хан Пијесак

I

Овом Одлуком Општина Хан Пијесак даје сагасност за издавање гаранције за кредитно задужење путем финансијског лизинга Јавном комуналном предузећу „Краљева Гора“ д.о.о. Хан Пијесак код пословних банака у износу од 200.000,00 КМ.

II

Уговор о кредитном задужењу закључиће се под сљедећим условима:

-Износ главнице кредита: 200.000,00 КМ,

-Период отплате: 7 година (84 мјесеца),

-Начин отплате: у једнаким мјесечним ануитетима,

-Номинална каматна стопа: промјењљива, везана је за шестомјесечни ЕУРИБОР и износи 4,99%,

-Ефективна стопа: до 8,70%

-Обрада захтјева: 1.000,00 КМ, једнократно,

-Валута кредита: конвертибилна марка

Обезбјеђење кредита извршиће се мјеницама потписаним и овјереним од стране ЈКП „Краљева Гора“ д.о.о. Хан Пијесак и гаранције Општине Хан Пијесак, која подразумијева потписивање мјеница и мјеничних изјава, као и Уговора о лизингу у својству судужника.

III

Намјена кредитног задужења је:

-Финансирање капиталних инвестиција износу од 200.000,00 КМ- набавка комбиноване радне машине ровокопач/утоваривач са пратећом опремом.

IV

Отплата дуга по гаранцији, у случају невраћања кредита од стране ЈКП „Краљева Гора“ д.о.о. Хан Пијесак, вршиће се из редовних прихода буџета општине Хан Пијесак.

V

Општина Хан Пијесак нема доспјелих, а неизмирених обавеза по основу пореза и доприноса.

VI

Квантификације у вези ограничења која су садржана у члану 61. Закона о задуживању, дугу и гаранцијама Републике Српске су:

-Редовни приходи буџета у 2021.години: 3.520.317,00 КМ

-Годишњи капацитет за отплату гаранција: 30% x 3.520.317,00 = 1.056.095,10 КМ

-Укупно годишње задужење по овој гаранцији (општина Хан Пијесак до сада нема издатих гаранција): 200.000,00 КМ, односно 5,68%.

Укупна изложеност Општине Хан Пијесак по издатим гаранцијама, давањем ове гаранције, неће прећи 30% износа редовних прихода остварених у претходној фискалној години.

VII

Овлашћује се Начелник општине да Министарству финансија Републике Српске поднесе захтјев за добијање сагласности за издавање гаранције за кредитно задужење ЈКП „Краљева Гора“ д.о.о. Хан Пијесак.

VIII

Овлашћује се директор ЈКП „Краљева Гора“ д.о.о. Хан Пијесак да, након добијања сагласности Министарства финансија Републике Српске, закључи и реализује уговор о кредитном задужењу путем финансијског лизинга.

IX

За реализацију ове Одлуке задужује се Начелник општине Хан Пијесак и Одјељење за управљање развојем, привреду, финансије и друштвене дјелатности Општинске управе општине Хан Пијесак.

X

Ова Одлука ступа на снагу даном добијања сагласности од Министарства финансија Републике Српске, а обајвиће се у „Службеном гласнику Oпштине Хан Пијесак“.

 ПРЕДСЈЕДНИК СКУПШТИНЕ

 ОПШТИНЕ

 Кристина Стојановић, дипл.ек.